Legislatívne uznesenie Európskeho parlamentu o návrhu rámcového rozhodnutia Rady o zohľadnení odsudzujúcich rozhodnutí medzi členskými štátmi Európskej únie pri novom trestnom konaní (KOM(2005)0091 - C6-0235/2005 - 2005/0018(CNS))



Úradný vestník 306 E , 15/12/2006 S. 0265 - 0270



P6_TA(2006)0373 Zohľadnenie odsudzujúcich rozhodnutí medzi členskými štátmi * Legislatívne uznesenie Európskeho parlamentu o návrhu rámcového rozhodnutia Rady o zohľadnení odsudzujúcich rozhodnutí medzi členskými štátmi Európskej únie pri novom trestnom konaní (KOM(2005)0091 — C6-0235/2005 — 2005/0018(CNS)) (Konzultačný postup) Európsky parlament, - so zreteľom na návrh Komisie (KOM(2005)0091) [1], - so zreteľom na článok 34 ods. 2 písm. b) Zmluvy o EÚ, - so zreteľom na článok 39 ods. 1 Zmluvy o EÚ, v súlade s ktorým Rada konzultovala s Európskym parlamentom (C6-0235/2005), - so zreteľom na články 93 a 51 rokovacieho poriadku, - so zreteľom na správu Výboru pre občianske slobody, spravodlivosť a vnútorné veci (A6-0268/2006), 1. schvaľuje zmenený a doplnený návrh Komisie; 2. vyzýva Komisiu, aby zodpovedajúco zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu; 4. žiada Radu o opätovnú konzultáciu, ak má v úmysle podstatne zmeniť návrh Komisie; 5. poveruje svojho predsedu, aby túto pozíciu postúpil Rade a Komisii. TEXT PREDLOŽENÝ KOMISIOU | POZMEŇUJÚCE A DOPLŇUJÚCE NÁVRHY EURÓPSKEHO PARLAMENTU | Pozmeňujúci a doplňujúci návrh 1 Odôvodnenie 6 (6) Prípadný zápis rozsudku vyneseného v inom členskom štáte voči občanom alebo rezidentom do registra trestov členského štátu sa musí riadiť rovnakými pravidlami, ako keby šlo o vnútroštátny rozsudok a nesmie viesť k nepriaznivejšiemu zaobchádzaniu s osobami odsúdenými v iných členských štátoch ako s tými, ktoré boli odsúdené vnútroštátnymi súdmi. | vypúšťa sa | Pozmeňujúci a doplňujúci návrh 2 Odôvodnenie 7 (7) Toto rozhodnutie musí nahradiť ustanovenia o zohľadňovaní trestných rozsudkov zahrnuté do Dohovoru z 28. mája 1970 o medzinárodnej platnosti trestných rozsudkov. | (7) Toto rámcové rozhodnutie sa uplatňuje medzi členskými štátmi bez toho, aby boli dotknuté ustanovenia o zohľadňovaní trestných rozsudkov zahrnuté do Dohovoru z 28. mája 1970 o medzinárodnej platnosti trestných rozsudkov. | Pozmeňujúci a doplňujúci návrh 3 Článok 1 odsek 1 1. Predmetom tohto rámcového rozhodnutia je vymedzenie podmienok, podľa ktorých členský štát zohľadňuje pri novom trestnom konaní voči tej istej osobe rozsudky vynesené v inom členskom štáte voči nej za iné skutky alebo vykonáva ich zápis do svojho registra trestov. | 1. Predmetom tohto rámcového rozhodnutia je vymedzenie podmienok, podľa ktorých členský štát zohľadňuje pri trestnom konaní voči osobe predošlé rozsudky vynesené v inom členskom štáte voči tej istej osobe za iné skutky. | Pozmeňujúci a doplňujúci návrh 5 Článok 2 písmeno a) a)"rozsudok": každe konečné rozhodnutie trestného súdu alebo orgánu štátnej správy, proti ktorého rozhodnutiu možno podať odvolanie pred kompetentným súdom najmä v trestnej oblasti, ustanovujúc vinu osoby za trestný čin alebo skutok trestný podľa vnútroštátneho práva ako porušenie zákona; | a)"rozsudok": každé konečné rozhodnutie súdu preukazujúce v trestných konaniach vinu osoby za trestný čin podľa vnútroštátneho práva; | Pozmeňujúci a doplňujúci návrh 6 Článok 2 písmeno b) b)"register trestov": vnútroštátny register alebo vnútroštátne registre zhromažďujúce rozsudky v súlade s vnútroštátnym právom; | vypúšťa sa | Pozmeňujúci a doplňujúci návrh 7 Článok 3 odsek 1 1. Pri novom trestnom konaní za iné skutky priznáva každý členský štát rozsudkom vyneseným v ostatných členských štátoch podľa pravidiel, ktoré určuje, právne následky rovné vnútroštátnym rozsudkom. | 1. Každý členský štát v priebehu trestného konania voči osobe zabezpečí, aby jeho príslušné vnútroštátne orgány a súdy zohľadnili predošlé rozsudky vynesené voči tej istej osobe za iné skutky v iných členských štátoch podľa ich vnútroštátnych právnych predpisov a aby im priznali rovnaké právne následky ako priznávajú vnútroštátnym rozsudkom za predpokladu, že to nebude pre tieto osoby nevýhodnejšie ako keby boli predošlé rozsudky vnútroštátnymi rozsudkami. | Pozmeňujúci a doplňujúci návrh 8 Článok 3 odsek 2 2. Odsek 1 sa uplatňuje vo fáze, ktorá predchádza trestnému procesu, počas samotného trestného procesu a pri výkone rozsudku, najmä pokiaľ ide o uplatniteľné procedurálne pravidlá, vrátané pravidiel týkajúcich sa predbežného zadržania, kvalifikácie trestného činu, typu a výšky zaslúženého trestu, alebo aj pravidiel riadiacich výkon rozhodnutia. | 2. Odsek 1 sa uplatňuje vo fáze, ktorá predchádza trestnému konaniu, počas samotného trestného konania a pri výkone rozsudku, najmä pokiaľ ide o uplatniteľné pravidlá vrátane pravidiel týkajúcich sa predbežného zadržania, kvalifikácie trestného činu, typu a výšky zaslúženého trestu, alebo aj pravidiel riadiacich výkon rozhodnutia. | Pozmeňujúci a doplňujúci návrh 9 Článok 5 odsek 1 1. Odsudzujúce rozhodnutia vynesené iným členským štátom sa nemusia zohľadniť, ak skutky, na ktorých sa rozsudok zakladá, nepredstavujú trestný čin v legislatíve členského štátu. | vypúšťa sa | Prvý pododsek sa neuplatňuje na tieto kategórie trestných činov: účasť v zločineckej organizáciiterorizmusobchod s ľudskými bytosťamisexuálne zneužívanie detí a detská pornografiaobchod s omamnými a psychotropnými látkamiobchod so zbraňami, muníciou a výbušnými látkamikorupciapodvod vrátane podvodu poškodzujúceho finančné záujmy Európskych spoločenstiev v zmysle dohovoru z 26. júla 1995 o ochrane finančných záujmov Európskych spoločenstievpranie produktov zločinurazenie falošných mincí a falšovanie paňazí, vrátane eurakybernetická kriminalitazločiny proti životnému prostrediu, vrátane obchodu s ohrozenými živočíšnymi druhmi a obchodu s ohrozenými rastlinnými druhmi a extraktmipomoc pri nezákonnom vstupe a pobyteúmyselné zabitie, vážne údery a poraneniaobchod s ľudskými orgánmi a tkanivamiúnos, obmedzovanie osobnej slobody a rukojemníctvorasizmus a xenofóbiaorganizovaná alebo ozbrojená krádežobchod s kultúrnym majetkom, vrátane starožitností a umeleckých predmetovpodvodvydieranie a vymáhanie peňazífalšovanie a pirátstvo výrobkovfalšovanie úradných dokumentov a obchod s falšovanými úradnými dokumentmifalšovanie platobných prostriedkovobchod s hormonálnymi látkami a inými rastovými faktormiobchod s jadrovými a rádioaktívnymi látkamiobchod s kradnutými autamiznásilneniezámerné podpaľačstvozločiny spadajúce pod Medzinárodný trestný súdúnos lietadla alebo lodesabotážriadenie v rozpore s normami upravujúcimi cestnú premávku, vrátane porušenia ustanovení vo veci času jazdy a oddychu, a s normami o doprave nebezpečného tovarupašovanie tovaruútok na práva duševného vlastníctvaohrozovanie a prejavy násilia voči osobám vrátane počas športových udalostíkriminálny vandalizmuskrádežtrestné činy stanovené členským štátom, ktorý vyniesol rozsudok, a kryté povinnosťami výkonu vyplývajúcimi z nástrojov prijatých v súlade so Zmluvou o založení Európskeho spoločenstva alebo s hlavou VI Zmluvy o Európskej únii. | | Pozmeňujúci a doplňujúci návrh 10 Článok 5 odsek 2 2. Bez toho, aby boli dotknuté ustanovenia odseku 1, odsudzujúce rozhodnutia vynesené iným členským štátom sa taktiež nemusia zohľadniť, ak skutočnosť, že rozsudok bol vynesený v inom členskom štáte, má pre osobu pri novom trestnom konaní za iné skutky za následok nepriaznivejšie zaobchádzanie, ako keby rozsudok vyniesol vnútroštátny súd. | vypúšťa sa | Pozmeňujúci a doplňujúci návrh 11 Článok 6 odsek 1 1. Ak členský štát vykonáva zápis rozsudku vyneseného v inom členskom štáte do svojho registra trestov, zaznamenaný trest musí zodpovedať skutočne vynesenému trestu, pokiaľ trest nebol zmenený pri jeho výkone v členskom štáte, ktorý vykonáva zápis. | vypúšťa sa | Pozmeňujúci a doplňujúci návrh 12 Článok 6 odsek 2 2. Ak sú podľa vnútroštátnych právnych predpisov rozsudky vynesené v iných členských štátoch proti občanom alebo rezidentom zapísané do vnútroštátneho registra trestov, pravidlá riadiace zápis, prípadné zmeny alebo vymazanie zápisov nesmú v žiadnom prípade viesť k nepriaznivejšiemu zaobchádzaniu s osobou, ako keby rozsudok vyniesol vnútroštátny súd. | vypúšťa sa | Pozmeňujúci a doplňujúci návrh 13 Článok 6 odsek 3 3. Každá zmena alebo odstránenie zápisu v členskom štáte, ktorý rozsudok vyniesol, má za následok odstránenie alebo rovnakú zmenu v členskom štáte štátnej príslušnosti alebo miesta pobytu, ak vykonal zápis a ak bol o zmene alebo odstránení informovaný, pokiaľ vnútroštátne právne predpisy tohto štátu neustanovuje ustanovenia priaznivejšie pre odsúdenú osobu. | vypúšťa sa | Pozmeňujúci a doplňujúci návrh 14 Článok 7 1. Bez toho, aby boli dotknuté vzťahy medzi členskými štátmi a tretími štátmi, toto rámcové rozhodnutie nahrádza medzi členskými štátmi ustanovenia článku 56 Haagskeho dohovoru z 28. mája 1970 o medzinárodnej platnosti trestných rozsudkov. | Toto rámcové rozhodnutie sa uplatňuje medzi členskými štátmi bez toho, aby bol dotknutý článok 56 Haagskeho dohovoru z 28. mája 1970 o medzinárodnej platnosti trestných rozsudkov s ohľadom na vzťahy medzi členskými štátmi a tretími krajinami. | Pozmeňujúci a doplňujúci návrh 15 Článok 8 odsek 1 1. Členské štáty prijmú potrebné opatrenia na uvedenie do súladu s týmto rámcovým rozhodnutím najneskôr do 31. decembra 2006. | 1. Členské štáty prijmú opatrenia potrebné na dosiahnutie súladu s týmto rámcovým rozhodnutím do jedného roka po jeho prijatí. | Pozmeňujúci a doplňujúci návrh 16 Článok 8 odsek 3 3. Na základe informácií poskytnutých generálnym tajomníkom Rady predloží Komisia najneskôr 31. decembra 2007 Európskemu parlamentu a Rade správu o uplatňovaní tohto rámcového rozhodnutia, v prípade potreby doplnenú legislatívnymi návrhmi. | 3. Na základe týchto informácií predloží Komisia najneskôr dva roky po prijatí tohto rámcového rozhodnutia Európskemu parlamentu a Rade správu o uplatňovaní tohto rámcového rozhodnutia, v prípade potreby doplnenú legislatívnymi návrhmi. | [1] Zatiaľ neuverejnené v úradnom vestníku. --------------------------------------------------